135.   ΠΡΟΕΔΡΙΚΟ ΔΙΑΤΑΓΜΑ υπ’ αριθ. 333 της 7/8 Σεπτ. 1983 (ΦΕΚ Α΄ 119) Μεταβίβαση αρμοδιοτήτων του Υπουργού Ενέργειας και Φυσικών Πόρων στους Νομάρχες.  Άρθρο μόνο.-1.Από τις αρμοδιότητες που ασκούνται από τον Υπουργό Ενέργειας και Φυσικών Πόρων μεταβιβάζονται στους Νομάρχες οι εξής: α)Η έγκριση εκμίσθωσης με απ’ ευθείας σύμβαση δημοσίων λατομείων αδρανών υλικών σε βιομηχανίες που χρειάζονται ως πρώτη ύλη τέτοια πετρώματα ειδικής χημικής σύνθεσης. Εξαιρείται η έγκριση εκμίσθωσης με απ’ ευθείας σύμβαση δημοσίων λατομείων αδρανών υλικών που παράγουν πρώτες ύλες προοριζόμενες για βιομηχανίες παραγωγής τσιμέντου. (Άρθρ. 22 παρ. 2 του Νόμ. 669/77 ΦΕΚ 241 Α) β)Έγκριση εκ νέου εκμίσθωσης στους ίδιους μισθωτές δημοσίων λατομείων βιομηχανικών ορυκτών ή μαρμάρων. (Άρθρ. 18 παρ. 1 έως 5, Π.Δ. 285/79 ΦΕΚ 83Α). γ)Η έκδοση διαπιστωτικής απόφασης περί του ότι η δραστηριότητα των ενδιαφερομένων προσώπων, που αναφέρει το άρθρ. 18 παρ. 3 του Νόμ. 669/77 -με τη μονομερή δήλωση των οποίων είναι δυνατόν μετά τη λήξη της 15ετίας να παραταθούν οι συμβάσεις μίσθωσης ή εισφοράς του δικαιώματος εκμετάλλευσης βιομηχανικών ορυκτών ή μαρμάρων για μια ακόμα δεκαετία - τόσο στον τομέα των επενδύσεων, όσο και στον τομέα της παραγωγής και πωλήσεων, είναι ανάλογη με τη σπουδαιότητα του λατομείου. Τα παραπάνω ισχύουν μετά τη λήξη της 15ετούς ισχύος και επί συμβάσεων που έγιναν κατ’ εφαρμογή της παρ. 1 του άρθρ. 6 του Ν.Δ. 433/70, όπως τούτο αντικαταστάθηκε με την παρ. 1 του άρθρ. 3 του Ν.Δ. 1006/1971.  (Άρθρ. 18 παρ. 3 και άρθρ. 42 παρ. 2 του Νόμ. 669/77 ΦΕΚ 241 Α΄). 2.Η αρμοδιότητα των Επιθεωρήσεων Μεταλλείων για τη χορήγηση αδειών εγκατάστασης και λειτουργίας ηλεκτρομηχανολογικών εγκαταστάσεων λατομείων αδρανών υλικών πάνω από 150 ΗΡ μεταβιβάζεται στους Νομάρχες. (Β.Δ. 710/70-ΦΕΚ 235/Α-άρθρ. 1 παρ. 32 και άρθρ. 2 παρ. 27, Β.Δ. 190/72 -ΦΕΚ 41 Α-άρθρ. 1 παρ. 1 εδάφ. ι.στ, Β.Δ. 807/72-ΦΕΚ 241 Α άρθρ. 2 παρ. 1 εδάφ. ιθ, Ν.Δ. 241/73 ΦΕΚ 324 Α-άρθρ. 1, Π.Δ. 238/79-ΦΕΚ 66 Α-άρθρ. 109 παρ. 1 περίπτ. Α. Νόμ. 386/76-ΦΕΚ 188 Α-άρθρ. 2 παρ. 1, Ν.Δ. ΚΣΤ/1912-ΦΕΚ 30, Νόμ. 3214/55-ΦΕΚ 108 Α, Α.Ν. 207/67 ΦΕΚ 216 Α). 2.Γ.α.135 Νομαρχίες 